L'Ajuntament d'Alaquàs realitza tractaments fitosanitaris per a la prevenció del morrut roig en palmeres i de la processionària en pins
08/10/2020

# L'Ajuntament d'Alaquàs realitza tractaments fitosanitaris per a la prevenció del morrut roig en palmeres i de la processionària en pins

*   08/10/2020
*   [Medi ambient](/categoria/9/0/medi_ambient)
*   [Imprimir](#)
*   Compartir
*    https://www.alaquas.org/documento.asp?id\_do=19027

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F19027%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20realitza%20tractaments%20fitosanitaris%20per%20a%20la%20prevenci%C3%B3%20del%20morrut%20roig%20en%20palmeres%20i%20de%20la%20procession%C3%A0ria%20en%20pins)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/19027/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2020/2/19027/08102020adulto_de_picudo_rojo_Form_4.jpg)](https://www.alaquas.org/ficheros/documentos/2020/2/19027/08102020adulto_de_picudo_rojo_Form_10.jpg "<a href='https://www.alaquas.org/ficheros/documentos/2020/2/19027/08102020adulto_de_picudo_rojo_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs realitza tractaments fitosanitaris per a la prevenció del morrut roig en palmeres i de la processionària en pins</a>")

Aquests tractaments es realitzen de manera anual tot i incidint principalment en la zona dels centres educatius.

Durant el mes de setembre s'han dut a terme diferents tractaments fitosanitaris per a minimitzar la incidència de certes plagues que afecten l'arbratge i a les palmeres del municipi d'Alaquàs. S'han prioritzat els tractaments en centres educatius per a minimitzar els problemes i riscos que les plagues contra les quals s'ha actuat puguen ocasionar.

Aquests tractaments fitosanitaris s'han realitzat mitjançant la tècnica de l’endoterapia, que consisteix a aplicar el producte a través d'injeccions en el tronc i aquest és distribuït a través del sistema vascular de la planta. Aquesta tècnica funciona gràcies a la capacitat del flux o moviment de la saba.

Aquest mètode de tractament d’arbre i palmeres té certs avantatges sobre els tractaments aeris clàssics, ja que s'evita la polvorització, aspersió, nebulització o atomització de productes químics evitant els problemes que aquests puguen ocasionar tant en les persones, els animals i l'ambient, per això és un mètode innocu per als veïns i veïnes d'Alaquàs, facilitant així la seua aplicació a qualsevol hora.

A causa de la seua gran capacitat destructiva del coleòpter curculiònid conegut com a Morrut roig de les palmeres (_Rhynchophorus ferrugineus_) s'ha actuat en totes les palmeres del gènere Phoenix del municipi. Per la seua perillositat també s'ha actuat en una gran part dels pins per a controlar la incidència de la processionària del pi (_Thaumetopoea pityocampa_), un lepidòpter defoliador considerat com la plaga més important de les pinedes mediterrànies.

Aquests tractaments es completaren amb la col·locació de paranys per a poder monitorar la presència d'aquestes plagues i poder millorar la gestió i lluita contra elles.